Ελληνικά Ναυπηγεία

Τα Ελληνικά Ναυπηγεία Α.Ε., γνωστά και ως Ναυπηγεία Σκαραμαγκά, είναι οι μεγαλύτερες και παλαιότερες σύγχρονες ναυπηγικές εγκαταστάσεις στην Ελλάδα και σε όλη την ανατολική Μεσόγειο. Βρίσκονται στην περιοχή Σκαραμαγκά, στα δυτικά του νομού Αττικής, στον όρμο Σκαραμαγκά. Το 2010 ελέγχονταν από τα κρατικά ναυπηγεία του Αμπού Ντάμπι, που κατείχαν το 75,1% του μετοχικού κεφαλαίου, και τη γερμανική ThyssenKrupp η οποία κατείχε το 24,9%Καθημερινή 02-03-2010 Στην Abu Dhabi Mar περνούν τα Ναυπηγεία του Σκαραμαγκά ανάκτηση 03-09-2010. Τον Απρίλιο 2022 αγοράστηκαν από τον εφοπλιστή Γιώργο Προκοπίου, μέσω της εταιρίας του Milina Enterprises Company Ltd. έναντι 37,3 εκατ. ευρώ.

Ιστορία

Τα ναυπηγεία ιδρύθηκαν το 1937/1939. Αλλά το 1958 μεταβιβάστηκαν στον εφοπλιστή Σταύρο Νιάρχο, για την κατασκευή και συντήρηση των πλοίων, αλλά και τις μετασκευές των μεταχειρισμένων σκαφών που αγόραζε η ναυτιλιακή εταιρεία του. Ως θέση επελέγη ένα παλαιότερο ναυπηγείο του τότε Βασιλικού Πολεμικού Ναυτικού, που μετά τον Β' Παγκόσμιο Πόλεμο είχε αχρηστευθεί λόγω των εκτεταμένων ζημιών. Παρέμειναν κατ' αποκλειστικότητα σε αυτές τις εργασίες μέχρι το 1965, όταν η συνεργασία με το Πολεμικό Ναυτικό έχει ως αποτέλεσμα την κατασκευή της κλάσης παράκτιων περιπολικών "Παναγόπουλος".

Σε αυτήν την φάση, τα ναυπηγεία γνώρισαν ιδιαίτερη ανάπτυξη και άρχισαν την ναυπήγηση νέων κατασκευών πολιτικών και στρατιωτικών σκαφών. Αυτή η περίοδος ακμής διατηρήθηκε μέχρι τη δεκαετία του 1970. Το 1985, τα ναυπηγεία εθνικοποιήθηκαν. Με την κρίση στην ελληνική βαριά βιομηχανία να συνεχίζεται, τα ναυπηγεία προσπάθησαν να επιβιώσουν συνεργαζόμενα με τα γερμανικά Blohm & Voss για την παραγωγή των νέων φρεγατών του Πολεμικού Ναυτικού ΜΕΚΟ 200ΗΝ - κλάση "Ύδρα". Τρία από τα τέσσερα πλοία που παραγγέλθηκαν κατασκευάστηκαν εκεί, και παραδόθηκαν τα έτη 1992-1994. Η συνεργασία συνεχίστηκε με την κατασκευή των νέων υποβρυχίων τύπου 214 και την αναβάθμιση των παλαιότερων 209 (πρόγραμμα Neptune).

Ακόμα και έτσι όμως, η εταιρία ιδιωτικοποιήθηκε κατά 50%, με μορφή συνεταιρισμού. Το υπόλοιπο 50% πέρασε στην αγγλική Brown & Root, και στη συνέχεια στη γερμανική HDW. Όταν η τελευταία έγινε ιδιοκτησία του ομίλου χάλυβα Thyssen (2 Ιανουαρίου 2005), τα ναυπηγεία ακολούθησαν. Η δύσκολη κατάσταση στην ευρωπαϊκή ναυπηγική όμως είχε εγείρει από το 2006 φήμες για πώληση των ναυπηγείων σε ασιατικό όμιλο βαριάς βιομηχανίας. Στις 13 Οκτωβρίου 2009 ανακοινώθηκε απόφαση αποχώρησης της ThyssenKrupp από τα Ναυπηγεία.

Πλην όμως τα ναυπηγεία Σκαραμαγκά παρά το γεγονός ότι αποτελούσαν ιδιωτική εταιρία εξακολουθούσαν να λαμβάνουν παράνομα κρατικές επιδοτήσεις δημιουργώντας αθέμιτο ανταγωνισμό. Έγινε καταγγελία στην Ευρωπαϊκή Επιτροπή και τον Ιούνιο του 2008 επιβλήθηκε πρόστιμο που σήμερα ανέρχεται στα 539 εκατομμύρια ευρώ το οποίο κρίνεται ανέφικτο να πληρωθεί. Η Ελληνική κυβέρνηση προκειμένου να αποφύγει το κλείσιμο πρότεινε στην Ευρωπαϊκή Ένωση το Ναυπηγείο του Σκαραμαγκά να πουλήσει ή να αχρηστεύσει τον εξοπλισμό που χρησιμοποιεί για εργασίες σε εμπορικά πλοία Ελλήνων και Διεθνών Πελατών και για 15 χρόνια να χρησιμοποιείται αποκλειστικά για πολεμικά πλοία του Ελληνικού Πολεμικού Ναυτικού.

Στα τέλη του 2009, η ιδιοκτήτρια εταιρεία ανακοίνωσε την πρόθεσή της να πουλήσει τα ναυπηγεία, εξαιτίας της μειωμένης κερδοφορίας τους. Πέντε εταιρείες, μεταξύ των οποίων και μια ελληνική, εκδήλωσαν ενδιαφέρον, με τα ναυπηγεία τελικά να καταλήγουν στην εταιρεία Abu Dhabi Mar από τα Ηνωμένα Αραβικά Εμιράτα. Η συμφωνία για τη μεταβίβαση των Ναυπηγείων στην Abu Dhabi Mar υπογράφτηκε στις 18 Μαρτίου 2010 και ολοκληρώθηκε το Σεπτέμβρη του ίδιου έτους με την αναγνώριση της οφειλής περί τα 1,3 δισ. ευρώ του ελληνικού Δημοσίου προς τα ναυπηγείαΚαθημερινή 02-09-2010 Το Δημόσιο ανέλαβε τα χρέη του, η Abu Dhabi Mar τον Σκαραμαγκά ανάκτηση 03-09-2010.

Τον Απρίλιο 2022 αγοράστηκαν από τον εφοπλιστή Γιώργο Προκοπίου, μέσω της εταιρίας του Milina Enterprises Company Ltd. έναντι 37,3 εκατ. ευρώ. Η ολοκλήρωση της μεταβίβασης των ναυπηγείων ολοκληρώθηκε τον Φεβρουάριου του 2023.

Εγκαταστάσεις

Μέχρι το 2010, ο ρόλος των ναυπηγείων ήταν πολλαπλός. Εκτός από πολλές νέες κατασκευές, από το 1986 έως το 2011 είχαν αναλάβει και την κατασκευή τρένων όπως και ανακατασκευές πολλών παλαιών κλιναμαξών για τον ΟΣΕ και τον ΗΣΑΠ (Μετρό). Επίσης, τα ναυπηγεία διαθέτουν τις εγκαταστάσεις και τον εξοπλισμό ακόμα και για την κατασκευή αεροσκαφών.

Εκτείνονται σε χώρο 832.000 τ.μ., με 65.000 τ.μ. από αυτά να είναι στεγασμένα. Διαθέτουν δύο μόνιμες δεξαμενές 500 και 250 χιλιάδων τόνων, καθώς και τρεις μικρότερες πλωτές δεξαμενές (72 , 60 και 36 χιλιάδες τόνων). Όπως και κεκλιμένη ναυπηγική κλίνη για την καθέλκυση πλοίων ή τμημάτων αυτών.
μικρογραφία|Τρένα που κατασκευάζονται με άδεια της ΜΑΝ στα Ελληνικά Ναυπηγεία, 1991
Επίσης, είναι εξοπλισμένα κυρίως με μηχανήματα τεχνολογίας CNC (Telerex) και οπτικής εργασίας (φωτοκύτταρο).
Εργασίες

Από την αρχή της λειτουργίας τους, τα ναυπηγεία έχουν εκτελέσει εργασίες σε πάνω από 9.000 πλοία, μεταξύ των οποίων:

 μικρογραφία|Κανονιοφόρος P-268 Αήττητος (κλάση Ospray HSY-56A) κατασκευασμένη από τα Ελληνικά ΝαυπηγείαΠλοία του 6ου Αμερικανικού Στόλου
 Πλοία του Πολεμικού Ναυτικού
 μικρογραφία|MAN 2000Φρεγάτες ΜΕΚΟ 200ΗΝ
 Υποβρύχια 209
 Υποβρύχια 214
 Superfast Ferries
 Το τελευταίο μεγάλο επίτευγμα των ναυπηγείων είναι η εξ αρχής κατασκευή του Επιβατηγού/Οχηματαγωγού πλοίου Νήσος Μύκονος νυν Blue Star Myconos με 4 κινητήρες Wartsila 12V38, μήκους 141 μέτρων και υψηλών ταχυτήτων που παραδόθηκε το 2005 στην ελληνική ακτοπλοϊκή εταιρία Hellenic Seaways.
 Πολλές κατασκευές τρένων για τον ΟΣΕ και από το 1986 έως το 2011.
 Συρμοί του ΗΣΑΠ.
 Συρμοί της 10ης Παραλαβής ως μέρος της κοινοπραξίας με τις Γερμανικές MAN SE, AEG, Siemens AG.
 μικρογραφία|Συρμός της 11ης παραλλαβής, Ηλεκτρικοί Σιδηρόδρομοι Αθηνών Πειραιώς (ΗΣΑΠ)Συρμοί της 11ης Παραλαβής ως μέρος της κοινοπραξίας με τις Γερμανικές AdTranz (Αργότερα Bombardier) και Siemens AG.

Τα Ελληνικά Ναυπηγεία είναι πιστοποιημένα με ISO 9001:2000.

Δείτε επίσης

Ναυπηγεία Ελευσίνας
Ναυπηγική Βιομηχανία

Παραπομπές

Εξωτερικοί σύνδεσμοι

 Ελληνικά Ναυπηγεία Α.Ε.
 ThyssenKrupp AG

Κατηγορία:Δήμος Χαϊδαρίου
Κατηγορία:Ελληνικές βιομηχανίες
Κατηγορία:Ναυπηγεία
Κατηγορία:Ελληνικά εμπορικά σήματα